Дъглас Ошероф
Дъглас Дийн Ошероф () е американски физик, носител на Нобелова награда за физика за 1996 г.

Биография 
Роден е на 1 август 1945 г. в Абърдийн, САЩ. През 1967 г. се дипломира като бакалавър в Калифорнийския технологичен институт, където е студент на Ричард Файнман. Получава докторска степен в Корнел. Работи за Лабораториите Бел в продължение на 15 години. Преподавател е в Станфорд.

Ошероф е левичар. Има интереси в областта на фотографията. През август 1970 г. се жени за Филис Лиу.

През 1996 г. заедно с Дейвид Лий и Робърт Ричардсън получава Нобеловата награда за тяхното откритие през 1971 г. на свръхфлуидността на хелий-3, нерадиоактивен изотоп на хелия.

Външни препратки 
  
  
 Stanford Physics Department – Osheroff . Посетен на 2008-06-05

Бележки 

Американски физици
Носители на Нобелова награда за физика
Американски нобелови лауреати
Калифорнийски технологичен институт
Университет „Корнел“
Станфордски университет
Учени от Лаборатории „Бел“
Членове на Националната академия на науките на САЩ
Родени във Вашингтон (щат)